title: 2009/225/ES: Sklep Evropskega parlamenta z dne 22. aprila 2008 o razrešnici glede izvrševanja proračuna Evropske železniške agencije za proračunsko leto 2006

text:
               31.3.2009

               SL

               Uradni list Evropske unije

               L 88/209

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja proračuna Evropske železniške agencije za proračunsko leto 2006
   (2009/225/ES)
   EVROPSKI PARLAMENT,
   ob upoštevanju zaključnega letnega računa Evropske železniške agencije za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske železniške agencije za proračunsko leto 2006, skupaj z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 881/2004 Evropskega Parlamenta in Sveta z dne 29. aprila 2004 o ustanovitvi Evropske železniške agencije (4) in zlasti člena 39 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za promet in turizem (A6-0123/2008),

               1.

               podeli razrešnico izvršnemu direktorju Evropske železniške agencije glede izvrševanja proračuna Agencije za proračunsko leto 2006;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske železniške agencije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 54.

      (2)  UL C 309, 19.12.2007, str. 67.

      (3)  UL L 248, 16.9.2002, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.
    ---documentbreak---

               31.3.2009

               SL

               Uradni list Evropske unije

               L 88/210

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja proračuna Evropske železniške agencije za proračunsko leto 2006
   EVROPSKI PARLAMENT,
   ob upoštevanju zaključnega letnega računa Evropske železniške agencije za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske železniške agencije za proračunsko leto 2006, skupaj z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 881/2004 Evropskega Parlamenta in Sveta z dne 29. aprila 2004 o ustanovitvi Evropske železniške agencije (4) in zlasti člena 39 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za promet in turizem (A6-0123/2008),

               A.

               ker je Računsko sodišče navedlo, da je prejelo zadostno zagotovilo o zanesljivosti letnega računa za proračunsko leto 2006 ter o zakonitosti in pravilnosti z njim povezanih transakcij z enim pridržkom,

               B.

               ker je bilo leto 2006 prvo leto finančne samostojnosti Agencije;

         Splošne točke, ki so povezane s horizontalnimi vprašanji agencij EU in so tako pomembne tudi za postopek razrešnice posamezne agencije

               1.

               ugotavlja, da so v letu 2006 proračuni 24 agencij in drugih decentraliziranih organov, za katere je Računsko sodišče opravilo revizijo, znašali 1 080,5 milijona EUR (najvišji proračun v višini 271 milijonov EUR je imela Evropska agencija za obnovo, najnižjega pa Evropska policijska akademija (CEPOL) v višini 5 milijonov EUR);

               2.

               poudarja, da med zunanje organe EU, vključene v postopek revizije in razrešnice, sedaj ne sodijo le tradicionalne regulativne agencije, ampak tudi izvajalske agencije, ki so ustanovljene za izvajanje posebnih programov, v prihodnje pa bodo vključena tudi skupna podjetja, ustanovljena kot javno-zasebna partnerstva (skupne tehnološke pobude);

               3.

               ugotavlja, da se je število agencij, vključenih v postopek razrešnice, kar zadeva Parlament, spreminjalo na naslednji način: proračunsko leto 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulativnih in 2 izvajalski agenciji (nista upoštevani agenciji, za kateri sicer Računsko sodišče opravi revizijo, vendar zanju velja notranji postopek razrešnice);

               4.

               zato meni, da je postopek revizije in razrešnice postal preveč okoren in neustrezen glede na sorazmerno velikost proračunov agencij/decentraliziranih organov; naroči svojemu pristojnemu odboru, naj opravi obsežen pregled postopka za podelitev razrešnice agencijam in decentraliziranim organom z namenom oblikovanja enostavnejšega in smotrnejšega pristopa ob upoštevanju vse večjega števila organov, za katere bo v prihodnje treba pripraviti ločena poročila o razrešnicah;

         Temeljni razmisleki

               5.

               od Komisije zahteva, da pred ustanovitvijo nove ali prenovo obstoječe agencije jasno obrazloži naslednje elemente: vrsta agencije, njeni cilji, struktura notranjega upravljanja, izdelki, storitve, ključni postopki, ciljna skupina, stranke in deležniki agencije, uradni odnosi z zunanjimi akterji, proračunske obveznosti, finančno načrtovanje, kadrovska politika in politika zaposlovanja;

               6.

               zahteva, da mora delovanje vsake agencije urejati sporazum o letni uspešnosti, ki ga pripravita agencija in pristojni generalni direktorat in ki bi moral vključevati glavne cilje za prihodnje leto, finančni okvir in jasne kazalnike za merjenje uspešnosti;

               7.

               zahteva, da Računsko sodišče ali drug neodvisni revizor redno (in ad hoc) opravlja revizije uspešnosti agencij; meni, da se pri tem ne bi smeli omejiti na običajne dejavnike finančnega upravljanja in pravilne uporabe javnega denarja, ampak bi morali vključiti tudi upravno učinkovitost in uspešnost ter oceno finančnega upravljanja vsake agencije;

               8.

               meni, da je treba pri agencijah, ki nenehno precenjujejo svoje proračunske potrebe, upoštevati tehnični pavšalni odbitek na podlagi prostih delovnih mest; meni, da se bodo zato namenski prejemki agencij dolgoročno zmanjšali, upravni stroški pa posledično znižali;

               9.

               ugotavlja, da so bile mnoge agencije tarča kritik, ker niso spoštovale pravil za javna naročila, Finančne uredbe, kadrovskih predpisov ipd., in opozarja na resnost te težave; meni, da je glavni razlog za takšno stanje dejstvo, da je večina predpisov, tudi Finančna uredba, sestavljenih za večje institucije, večina manjših agencij pa nima kritične mase, ki bi jim omogočala izpolnjevanje predpisanih zahtev; zato poziva Komisijo, naj poišče hitro rešitev in poveča učinkovitost z združitvijo upravnih funkcij različnih agencij, s čimer bi bila dosežena potrebna kritična masa (pri tem je treba upoštevati tudi potrebne spremembe v osnovnih predpisih, ki urejajo delovanje agencij in njihovo proračunsko samostojnost), ali pa obvezno pripravi osnutek specifičnih predpisov za agencije (zlasti izvedbena pravila za agencije), ki bi omogočali popolno izpolnjevanje zahtev;

               10.

               zahteva, da Komisija pri pripravi predhodnega predloga proračuna upošteva, kako so posamezne agencije izvrševale proračun v prejšnjih letih, še posebej v letu n-1, in na podlagi tega ustrezno revidira proračun, ki ga zahteva agencija; poziva svoj pristojni odbor, naj spoštuje revizijo in – če tega ne bo storila Komisija – sam revidira zadevni proračun na realistično raven, ki ustreza zmožnostim črpanja sredstev in izvrševanja zadevne agencije;

               11.

               opozarja na svoj sklep v zvezi z razrešnico za proračunsko leto 2005, v katerem je Komisijo pozval, naj vsakih pet let predloži študijo o dodani vrednosti za vse agencije; poziva ustrezne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo; ugotavlja, da Komisija v letu 2007 ni opravila niti enega ocenjevanja; vztraja pri tem, da mora Komisija pred podelitvijo razrešnice za proračunsko leto 2007 predložiti vsaj pet takšnih ocen, začenši z najstarejšimi agencijami;

               12.

               meni, da je treba čim prej upoštevati priporočila Računskega sodišča in uskladiti raven subvencij, izplačanih agencijam, z dejanskimi finančnimi potrebami; prav tako meni, da je treba predloge sprememb k splošni Finančni uredbi vnesti tudi v okvirne finančne uredbe in posebne finančne uredbe agencij;

         Predstavitev podatkov iz poročil

               13.

               ugotavlja, da agencije nimajo enotnega pristopa glede predstavitve svojih dejavnosti med obravnavanim proračunskim letom, predstavitve računov in poročil o proračunskem in finančnem upravljanju ter vprašanja, ali bi moral direktor agencije pripraviti izjavo o zanesljivosti; ugotavlja, da nekatere agencije ne razlikujejo jasno med (a) predstavitvijo delovanja agencije javnosti in (b) tehničnim poročanjem o proračunskem in finančnem upravljanju;

               14.

               ugotavlja, da v veljavnih navodilih Komisije za pripravo letnih poročil o dejavnosti ni izrecne zahteve, da mora agencija pripraviti izjavo o zanesljivosti, vendar je kljub temu veliko direktorjev agencij pripravilo takšno izjavo za leto 2006, pri čemer eden od primerov vključuje pomemben pridržek;

               15.

               opozarja na svojo resolucijo z dne 12. aprila 2005 (6), v katerem so direktorji agencij pozvani, da od zdaj naprej k letnemu poročilu o dejavnosti, predstavljenemu skupaj s finančnimi podatki in podatki o upravljanju, priložijo izjavo o zanesljivosti glede zakonitosti in pravilnosti poslovanja, ki je podobna izjavam, ki jih podpišejo generalni direktorji Komisije;

               16.

               poziva Komisijo, da v skladu s tem spremeni veljavna navodila za agencije;

               17.

               poleg tega predlaga, da bi si morala Komisija skupaj z agencijami prizadevati za oblikovanje usklajenega modela, ki bi ga uporabljale vse agencije ter vsi decentralizirani organi in bi jasno razlikoval med

                           —

                           letnim poročilom, namenjenim splošnemu bralcu, o poslovanju, delu in dosežkih organa,

                           —

                           finančnimi izkazi in poročilom o izvrševanju proračuna,

                           —

                           poročilom o dejavnosti v skladu s poročili o dejavnosti generalnih direktorjev Komisije,

                           —

                           izjavo o zanesljivosti, ki jo podpiše direktor organa, skupaj z vsemi pridržki ali pripombami, za katere meni, da je treba nanje opozoriti organ za podelitev razrešnice;

         Splošne ugotovitve Računskega sodišča

               18.

               je seznanjen z ugotovitvijo Računskega sodišča (letno poročilo, odstavek 10.29 (7), da črpanje subvencij, ki jih Komisija izplačuje iz proračuna Skupnosti, ne poteka na osnovi ustrezno utemeljenih ocen denarnih potreb agencij, ter da to v povezavi z izdatnimi prenosi sredstev povzroča, da imajo zaradi tega agencije veliko likvidnih sredstev na računu; seznanjen je tudi s priporočilom Računskega sodišča, da bi morala biti raven izplačanih subvencij agencijam v skladu z njihovimi resničnimi denarnimi potrebami;

               19.

               ugotavlja, da 14 agencij konec leta 2006 še ni izvajalo računovodskega sistema ABAC (letno poročilo, opomba odstavka 10.31);

               20.

               upošteva pripombo sodišča (letno poročilo, odstavek 1.25) glede vračunanih stroškov za neizkoriščeni dopust, ki so jih obračunale nekatere agencije; opozarja, da je Računsko sodišče podalo izjavo o zanesljivosti v primeru treh agencij (Evropski center za razvoj poklicnega usposabljanja (CEDEFOP), Evropska policijska akademija (CEPOL) in Evropska agencija za železniški promet) za proračunsko leto 2006 (2005: CEDEFOP, Evropska agencija za varnost hrane, Evropska agencija za obnovo);

         Notranja revizija

               21.

               opozarja, da je skladno s členom 185(3) Finančne uredbe notranji revizor Komisije tudi notranji revizor regulativnih agencij, ki prejemajo nepovratna sredstva iz proračuna EU; poudarja, da notranji revizor poroča upravnemu odboru in direktorju vsake agencije;

               22.

               opozarja na pridržek notranjega revizorja v letnem poročilu o dejavnosti za leto 2006, ki pravi:
               „Notranji revizor Komisije ne more zadovoljivo izpolnjevati svoje obveznosti notranjega revizorja organov Skupnosti iz člena 185 Finančne uredbe zaradi pomanjkanja osebja.“;

               23.

               vendar upošteva pripombo notranjega revizorja v njegovem poročilu o dejavnostih za leto 2006, da se bo od leta 2007 za vse delujoče regulativne agencije vsako leto opravljala notranja revizija z dodatnim osebjem, ki ga je službi za notranjo revizijo odobrila Komisija;

               24.

               ugotavlja naraščajoče število regulativnih in izvajalskih agencij ter skupnih podjetij, ki jih mora služba za notranjo revizijo revidirati v skladu s členom 185 Finančne uredbe; poziva Komisijo, naj pristojni odbor obvesti, ali bo imela služba za notranjo revizijo v prihodnjih letih na voljo dovolj osebja za izvajanje letne revizije vseh takih organov;

               25.

               ugotavlja, da člen 72(5) Uredbe (ES, Euratom) št. 2343/2002 zahteva, da vsaka agencija organu za razrešnice in Komisiji vsako leto predloži poročilo, ki ga pripravi njen direktor, v katerem so povzeti število in vrsta notranjih revizij, ki jih je opravil notranji revizor, njegova priporočila in ukrepi, ki so bili sprejeti v zvezi s temi priporočili; poziva agencije, naj navedejo, ali se to izvaja, in če se, na kak način;

               26.

               je seznanjen s predlogom, ki ga je 14. septembra 2006 notranji revizor podal pristojnemu odboru Parlamenta v zvezi z zmožnostjo agencij, da opravijo notranje revizije, zlasti v povezavi z manjšimi agencijami, in sicer v zvezi s tem, da morajo imeti manjše agencije pooblastilo za nakup storitev notranje revizije v zasebnem sektorju;

         Ocenjevanje agencij

               27.

               opozarja na skupno izjavo Parlamenta, Sveta in Komisije (8), dogovorjena na usklajevanju pred Ekonomsko-finančnim svetom za proračun 13. julija 2007, ki zahteva (i) seznam agencij, ki jih Komisija namerava oceniti, in (ii) seznam že ocenjenih agencij, skupaj s povzetkom pomembnejših ugotovitev;

         Disciplinski postopki

               28.

               ugotavlja, da imajo posamezne agencije zaradi svoje velikosti težave pri ustanavljanju ad hoc disciplinskih komisij, ki jih sestavlja osebje iz ustreznih kariernih razredov, in da preiskovalni in disciplinski urad Komisije (IDOC) ni pristojen za agencije; poziva agencije, naj premislijo o medagencijski disciplinski komisiji;

         Osnutek Medinstitucionalnega sporazuma

               29.

               opozarja na osnutek Medinstitucionalnega sporazuma o skupnem okviru za evropske regulativne agencije, ki ga je predložila Komisija (KOM(2005) 59), katerega namen je oblikovanje horizontalnega okvira za oblikovanje, strukturo, delovanje, ocenjevanje in nadzor evropskih regulativnih agencij; ugotavlja, da osnutek predstavlja koristno pobudo pri prizadevanju za racionalizacijo ustanavljanja in vodenja agencij; upošteva izjavo Komisije v zbirnem poročilu 2006 (odstavek 3.1, KOM(2007) 274), da so bile razprave o zadevi obnovljene na zasedanju Sveta ob koncu leta 2006, čeprav je napredek pri pogajanjih po objavi osnutka zastal; obžaluje, da pri sprejemanju ni bilo mogoče doseči napredka;

               30.

               zato pozdravlja zavezanost Komisije, da v letu 2008 pripravi sporočilo o prihodnosti regulativnih agencij;

         Agencije, ki se financirajo iz lastnih sredstev

               31.

               opozarja, da direktorjema dveh agencij, ki se financirata iz lastnih sredstev, razrešnico podeli upravni odbor; ugotavlja, da imata obe agenciji zbrane visoke presežke iz prihodkov od nadomestil, ki so bili preneseni iz prejšnjih let:

                           —

                           Urad za usklajevanje na notranjem trgu, denarna sredstva in njihovi ustrezniki: 281 milijonov EUR (9),

                           —

                           Urad Skupnosti za rastlinske sorte, denarna sredstva in njihovi ustrezniki: 18 milijonov EUR (10);

         Posebni vidiki

               32.

               pozdravlja mnenje Računskega sodišča, da so računovodski izkazi Agencije za leto 2006 z vseh materialnih vidikov zanesljivi;

               33.

               vendar obžaluje, da zaradi uporabe pogodb, ki so se iztekle, in nepravilnih podaljšanj veljavnih pogodb ni mogoče trditi, da so bile vse z računovodskimi izkazi povezane transakcije zakonite in pravilne;

               34.

               ugotavlja, da je bilo agenciji iz splošnega proračuna Evropske unije za proračunsko leto 2006 dodeljenih 14,4 milijona EUR v odobritvah za prevzem obveznosti in 14,4 milijona EUR v odobritvah plačil;

               35.

               je seznanjen z ugotovitvijo Računskega sodišča, da je Agencija v svojem prvem letu finančne avtonomije izvršila 72 % odobritev za prevzem obveznosti, stopnji prenosa pri administrativnih odhodkih (Naslov II) in odhodkih za poslovanje (Naslov III) pa sta znašali 37,5 % oziroma 85 %;

               36.

               izraža zaskrbljenost glede tega, da so bile ugotovljene pomanjkljivosti v sistemu notranje kontrole ter da nadaljnji prenos nalog ni bil odobren v skladu s pravili; med sklepi o prenosu pooblastil in pravicami za dostop do sistema za upravljanje proračuna SI2 so bile odkrite nedoslednosti; je seznanjen z ugotovitvijo Računskega sodišča, da Agencija ni sprejela pravil za izvajanje svoje finančne uredbe.

               37.

               je seznanjen z odgovorom Agencije, da načrtovane dejavnosti v letu 2006 niso bile v celoti izvedene, saj je bila Agencija še vedno v začetni fazi delovanja, leta 2007 pa bo podrobno analizirala načrtovanje dejavnosti, potrebne vire in dodeljena proračunska sredstva ter pripravila načrt javnih razpisov;

               38.

               iz računovodskih izkazov Agencije ugotavlja, da je upravni odbor podal pozitivno mnenje o njenih zaključnih računih za leto 2006;

               39.

               na podlagi letnega poročila Agencije za leto 2006 ugotavlja, da je izvršni direktor kot odredbodajalec podal izjavo o zanesljivosti brez pridržka;

               40.

               na podlagi letnega poročila Agencije za leto 2006 ugotavlja, da je po reviziji službe za notranjo revizijo Agencija sprejela akcijski načrt za izvajanje 24 standardov notranjega nadzora do prvih mesecev leta 2008;

               41.

               je seznanjen s tem, da ima Agencija težave pri zaposlovanju tehničnega osebja na ustrezni strokovni ravni zaradi višine osebnih dohodkov, sedeža Agencije in pogodb za določen čas, ki jih lahko ponudi; priznava, da je na splošno manjši obseg zaposlovanja glavni dejavnik za omejeno izvrševanje proračuna Agencije;

               42.

               je seznanjen, da je Agencija zdaj zaposlila uradnika za javna naročila in notranjega revizorja za izboljšanje postopkov javnih naročil.

      (1)  UL C 261, 31.10.2007, str. 54.

      (2)  UL C 309, 19.12.2007, str. 67.

      (3)  UL L 248, 16.9.2002, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.

      (6)  Vse resolucije o agencijah so bile objavljene v UL L 196, 27.7.2005.

      (7)  UL C 273, 15.11.2007, str. 1.

      (8)  Dokument Sveta DS 605/1/07 rev 1.

      (9)  Vir: Poročilo o letnih računovodskih izkazih Urada za usklajevanje na notranjem trgu za proračunsko leto 2006 z odgovori Urada (UL C 309, 19.12.2007, str. 141).

      (10)  Vir: Poročilo o letnih računovodskih izkazih Urada Skupnosti za rastlinske sorte za proračunsko leto 2006 z odgovori Urada (UL C 309, 19.12.2007, str. 135).


title: Sklep Sveta 2005/805/SZVP z dne 21. novembra 2005 o izvajanju Skupnega ukrepa 2005/556/SZVP o imenovanju posebnega predstavnika Evropske unije za Sudan

text:
               22.11.2005

               SL

               Uradni list Evropske unije

               L 303/59

      SKLEP SVETA 2005/805/SZVP
   z dne 21. novembra 2005
   o izvajanju Skupnega ukrepa 2005/556/SZVP o imenovanju posebnega predstavnika Evropske unije za Sudan
   SVET EVROPSKE UNIJE JE –
   ob upoštevanju Skupnega ukrepa Sveta 2005/556/SZVP z 18. julija 2005 o imenovanju posebnega predstavnika Evropske unije za Sudan (1) in zlasti člena 5(1) tega skupnega ukrepa, v povezavi s členi 14, 18(5) in 23(2) Pogodbe o Evropski uniji,
   ob upoštevanju naslednjega:

               (1)

               Svet je 18. julija 2005 sprejel Skupni ukrep 2005/556/SZVP o imenovanju posebnega predstavnika Evropske unije (PPEU) za Sudan.

               (2)

               Svet je 21. novembra 2005 sprejel Sklep 2005/806/SZVP o izvajanju Skupnega ukrepa 2005/557/SZVP o civilno-vojaškem podpornem ukrepu Evropske unije za misijo Afriške unije v regiji Darfur v Sudanu (2), pri čemer je bil novi referenčni finančni znesek za kritje odhodkov, povezanih z izvajanjem oddelka II Skupnega ukrepa 2005/557/SZVP (3), določen za nadaljnjih šest mesecev.

               (3)

               Svet mora zato sprejeti sklep o referenčnem finančnem znesku za nadaljevanje Skupnega ukrepa 2005/556/SZVP za nadaljnjih šest mesecev.

               (4)

               PPEU bo svoj mandat izvajal v razmerah, ki se lahko poslabšajo in škodijo ciljem SZVP iz člena 11 Pogodbe o Evropski uniji –

         SPREJEL NASLEDNJI SKLEP:
   Člen 1
   Referenčni finančni znesek za kritje odhodkov, povezanih z nadaljevanjem Skupnega ukrepa 2005/556/SZVP za obdobje od 18. januarja do 17. julija 2006 je 600 000 EUR.
   Člen 2
   Ta sklep začne učinkovati z dnem sprejetja.
   Odhodki so upravičeni od 18. januarja 2006.
   Člen 3
   Ta sklep se objavi v Uradnem listu Evropske unije.

      V Bruslju, 21. novembra 2005

            Za Svet

            Predsednik

         J. STRAW

      (1)  UL L 188, 20.7.2005, str. 43.

      (2)  Glej stran 60 tega uradnega lista.

      (3)  UL L 188, 20.7.2005, str. 46.


title: Sklep Komisije z dne 14. februarja 2012 o ustanovitvi strokovne skupine Komisije za potrebe v okviru politike po podatkih o kriminalu in o razveljavitvi Sklepa 2006/581/ES

text:
               15.2.2012

               SL

               Uradni list Evropske unije

               C 42/2

         SKLEP KOMISIJE
   z dne 14. februarja 2012
   o ustanovitvi strokovne skupine Komisije za potrebe v okviru politike po podatkih o kriminalu in o razveljavitvi Sklepa 2006/581/ES
   2012/C 42/02
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               V skladu s členom 67(3) Pogodbe o delovanju Evropske unije si Unija prizadeva zagotoviti visoko raven varnosti z ukrepi za preprečevanje kriminala, rasizma in ksenofobije in za boj proti njim ter z ukrepi za uskladitev in sodelovanje med policijskimi in pravosodnimi ter drugimi pristojnimi organi.

               (2)

               Komisija je avgusta 2006 sprejela Sporočilo Evropskemu parlamentu, Svetu in Evropskemu ekonomsko-socialnemu odboru z naslovom „Razvoj celostne in skladne strategije EU za oceno kriminala in kazenskega pravosodja: Akcijski načrt EU 2006–2010“ (1).

               (3)

               Istočasno je bila s Sklepom Komisije 2006/581/ES z dne 7. avgusta 2006 (2) ustanovljena strokovna skupina za potrebe v okviru politike po podatkih o kriminalu in kazenskem pravosodju, in sicer za pomoč Komisiji pri izvedbi akcijskega načrta. Mandat te skupine ni bil obnovljen.

               (4)

               Stockholmski program „Odprta in varna Evropa, ki služi državljanom in jih varuje“, ki ga je sprejel Evropski svet (3), poziva Komisijo, naj nadaljuje z razvojem statističnih orodij za merjenje kriminala in kriminalnih dejavnosti in z ukrepi, navedenimi in delno vključenimi v Akcijski načrt EU 2006–2010.

               (5)

               Izmenjava informacij in zbiranje statističnih podatkov na posebnih področjih, kot je trgovina z ljudmi, pranje denarja, kibernetska kriminaliteta in korupcija, so v skladu s predlaganimi ukrepi, vključenimi v Sporočilo Komisije Evropskemu parlamentu in Svetu „Izvajanje strategije notranje varnosti EU: pet korakov k varnejši Evropi“ (4).

               (6)

               Za nadaljevanje dragocenega dela, ki ga je opravila strokovna skupina glede potreb politike po podatkih o kriminalu in kazenskem pravosodju od leta 2006, in ob upoštevanju povečanega interesa za zanesljive statistične podatke o kriminalu na ravni Unije je treba to skupino nadomestiti.

               (7)

               Zbiranje statističnih podatkov Skupnosti urejajo pravila, določena v Uredbi (ES) št. 223/2009 Evropskega parlamenta in Sveta z dne 11. marca 2009 o evropski statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o prenosu zaupnih podatkov na Statistični urad Evropskih skupnosti, Uredbe Sveta (ES) št. 322/1997 o statističnih podatkih Skupnosti in Sklepa Sveta 382/1989/EGS, Euratom, o ustanovitvi Odbora za statistične programe Evropskih skupnosti (5). Dejavnosti za vzpostavitev statističnih podatkov Skupnosti pa se izvajajo v skladu s Sklepom št. 1578/2007/ES Evropskega parlamenta in Sveta z dne 11. decembra 2007 o statističnem programu Skupnosti 2008–2012 (6) in njenimi letnimi programi ob upoštevanju načel, opredeljenih v Evropskem statističnem kodeksu ravnanja, ki ga je 24. februarja 2005 sprejel Odbor statističnega programa.

               (8)

               Zato je treba ustanoviti strokovno skupino Komisije na področju statistike o kriminalu ter opredeliti njene naloge in sestavo.

               (9)

               Skupina bi pomagala opredeliti potrebe v okviru politike in svetovala glede opredelitve učinkovite uporabe kazalnikov in podatkov na področju kriminala.

               (10)

               Strokovno skupino sestavljajo posamezniki, pristojni za proučitev potreb v okviru politike in svetovanje glede učinkovite uporabe kazalnikov in podatkov na področju kriminala.

               (11)

               Brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom z dne 29. novembra 2001 o spremembah njenega poslovnika (7) je treba za člane skupine določiti pravila o razkrivanju informacij.

               (12)

               Osebne podatke članov skupine je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (8).

               (13)

               Mandat članov skupine bi moral trajati pet let, tako da bi zajel obdobje izvedbe akcijskega načrta 2011–2015 o ocenjevanju kriminala in kazenskega pravosodja v Evropski uniji (9).

               (14)

               Sklep 2006/581/ES je treba razveljaviti.

               (15)

               Treba je določiti obdobje uporabe tega sklepa. Komisija bo pravočasno obravnavala, ali je to obdobje smiselno podaljšati –

         SPREJELA NASLEDNJI SKLEP:
   Člen 1
   Vsebina
   Ustanovi se strokovna skupina Komisije za potrebe v okviru politike po podatkih o kriminalu (v nadaljnjem besedilu: skupina).
   Člen 2
   Naloge
   Naloge skupine so:

               (a)

               pomagati Komisiji, da pri izvajanju akcijskega načrta EU 2011–2015 o ocenjevanju kriminala in kazenskega pravosodja vzpostavi sodelovanje med državami članicami in drugimi organizacijami in organi, povezanimi s tem področjem;

               (b)

               pomagati Komisiji opredeliti potrebe v okviru politike po kazalnikih in podatkih o kriminalu na ravni EU;

               (c)

               pomagati Komisiji pri razvoju skupnih kazalnikov;

               (d)

               svetovati Komisiji glede ustreznih raziskovalnih in razvojnih potreb ali rezultatov, ki jih je treba upoštevati pri dejavnostih za izvedbo akcijskega načrta EU 2011–2015;

               (e)

               svetovati Komisiji glede sodelovanja s predstavniki zasebnega in akademskega sektorja ali drugih ustreznih sektorjev, da bi bili ustrezno znanje in izkušnje lahko vključeni v dejavnosti za izvedbo akcijskega načrta EU 2011–2015;

               (f)

               vnesti izmenjavo izkušenj in dobre prakse na področje statistik o kriminalu in zlasti v razvoj skupnih kazalnikov in zbiranje primerljivih podatkov.

         Člen 3
   Posvetovanje
   Komisija se lahko s skupino posvetuje o vseh zadevah v zvezi z merjenjem kriminalitete.
   Člen 4
   Člani – imenovanje
   1.   Skupino sestavlja največ 55 članov. Člani so:

               (a)

               nacionalni javni organi na področju notranjih zadev ali drugi relevantni javni organi držav članic, držav kandidatk in držav članic Evropskega združenja za prosto trgovino;

               (b)

               naslednji organi, mreže in agencije EU: Evropska mreža za preprečevanje kriminala (EUCPN), Evropski center za spremljanje drog in zasvojenosti z drogami (EMCDDA), Eurojust, Evropski policijski urad (Europol), Evropska agencija za upravljanje in operativno sodelovanje na zunanjih mejah držav članic Evropske unije (Frontex) in Agencija za temeljne pravice (FRA);

               (c)

               naslednje mednarodne organizacije in nevladne organizacije z ustreznimi strokovnimi izkušnjami in znanjem pri analizi in oblikovanju podatkov o kriminalu za namen politike: Svet Evrope, Urad Združenih narodov za droge in preprečevanje kriminala (UNODC), Skupina za evropski podatkovnik, Organizacija za varnost in sodelovanje v Evropi (OSCE), Svetovna organizacija za gospodarsko sodelovanje in razvoj (OECD);

               (d)

               najmanj 6 članov, ki so imenovani za delovanje v svojem imenu, s strokovnim znanjem, pridobljenim po možnosti pri akademskih raziskavah za javne ali zasebne univerze ali v raziskovalnih centrih v državah članicah.

         2.   Člani, navedeni v točkah (a), (b) in (c) odstavka 1, imenujejo stalnega in nadomestnega strokovnjaka kot njihova predstavnika. Namestniki vedno avtomatično nadomeščajo člane, ki so odsotni.
   3.   Člane, izbrane izmed kandidatov, ki so se odzvali na razpis za zbiranje prijav (glej prilogo k temu sklepu), imenuje generalni direktor GD za notranje zadeve.
   4.   Na podlagi razpisa se osebe, ki so se prijavile na razpis in za katere je bilo ugotovljeno, da so primerni kandidati za člane skupine, vendar niso bile imenovane, uvrstijo na rezervni seznam, če s tem soglašajo. Komisija ta seznam uporabi za imenovanje nadomestnih članov, če je to potrebno.
   5.   Vsi člani se imenujejo za pet let. Svoje dolžnosti opravljajo, dokler niso nadomeščeni oziroma do konca svojega mandata. Lahko so ponovno imenovani.
   6.   Člane, ki ne morejo več učinkovito prispevati k razpravam skupine, iz nje izstopijo ali ne izpolnjujejo pogojev iz tega člena ali člena 339 Pogodbe, je mogoče zamenjati za preostanek njihovega mandata.
   7.   Posamezniki, imenovani za delovanje v svojem imenu, delujejo neodvisno in v javnem interesu.
   8.   Imena članov, ki so imenovani za delovanje v svojem imenu, se objavijo v registru strokovnih skupin Komisije in drugih podobnih subjektov (v nadaljnjem besedilu: register) (10). Imena članov iz točk (b) in (c) odstavka 1 se objavijo v registru. Imena javnih organov iz točke (a) odstavka 1 bodo objavljena v registru.
   9.   Osebni podatki se zbirajo, obdelujejo in objavijo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (11).
   Člen 5
   Delovanje
   1.   Skupini predseduje predstavnik Komisije.
   2.   Komisija dejavnosti strokovne skupine usklajuje z dejavnostmi delovne skupine Eurostata na področju statistik kriminala in kazenskega pravosodja. Komisija je odgovorna za skladnost dela obeh skupin in si prizadeva, kadar je to mogoče, organizirati skupne sestanke.
   3.   S privoljenjem služb Komisije lahko skupina ustanovi podskupine z največ 15 člani za proučitev posebnih vprašanj na podlagi mandata, ki ga določi skupina. Take podskupine se razpustijo takoj, ko izpolnijo nalogo.
   4.   Predstavnik Komisije lahko povabi strokovnjake s posebnim znanjem o določeni zadevi na dnevnem redu, ki niso člani skupine, da priložnostno sodelujejo pri delu skupine ali podskupine. Poleg tega lahko predstavnik Komisije podeli status opazovalca posameznikom in organizacijam v skladu z določbo 8(3) horizontalnih pravil o strokovnih skupinah (12) ter državam kandidatkam.
   5.   Člani strokovnih skupin ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom. Če teh obveznosti ne spoštujejo, lahko Komisija sprejme vse ustrezne ukrepe.
   6.   Sestanki strokovnih skupin in podskupin potekajo v prostorih Komisije. Komisija zagotovi administrativne storitve. Sestankov skupine in njenih podskupin se lahko udeležujejo tudi drugi zainteresirani uradniki Komisije.
   7.   Skupina sprejme poslovnik na podlagi standardnega poslovnika za strokovne skupine.
   8.   Komisija objavi relevantne informacije o dejavnostih skupine v samem registru ali s povezavo iz registra na spletišče GD za notranje zadeve.
   Člen 6
   Stroški sestankov
   1.   Sodelujoči v dejavnostih skupine za svoje storitve niso plačani.
   2.   Komisija sodelujočim povrne potne stroške in plača dnevnice v zvezi z dejavnostmi skupine v skladu z veljavnimi določbami Komisije.
   3.   Navedeni stroški se povrnejo v mejah razpoložljivih odobrenih sredstev, dodeljenih po letnem postopku razporeditve sredstev.
   Člen 7
   Razveljavitev
   Sklep 2006/581/ES se razveljavi.
   Člen 8
   Začetek veljavnosti in uporaba
   Ta sklep začne veljati na dan objave v Uradnem listu Evropske unije in se uporablja 5 let.

      V Bruslju, 14. februarja 2012

            Za Komisijo

            Predsednik

         José Manuel BARROSO

      (1)  COM(2006) 437 final.

      (2)  UL L 234, 29.8.2006, str. 29.

      (3)  UL C 115, 4.5.2010, str. 21.

      (4)  COM(2010) 673 final.

      (5)  UL L 87, 31.3.2009, str. 164.

      (6)  UL L 344, 28.12.2007, str. 15.

      (7)  UL L 317, 3.12.2001, str. 1.

      (8)  UL L 8, 12.1.2001, str. 1.

      (9)  Sporočilo Komisije Evropskemu parlamentu in Svetu se pripravlja.

      (10)  Člani, ki ne želijo, da bi bilo njihovo ime objavljeno, lahko zahtevajo izjemo. Prošnja za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

      (11)  Prim. opombo 8.

      (12)  C(2010) 7649 final.

      PRILOGA

         Razpis za zbiranje prijav za izbor strokovnjakov, ki bodo za delovanje v svojem imenu imenovani v strokovno skupino za potrebe v okviru politike po podatkih o kriminalu

      Komisija je s Sklepom C(2012) 721 z dne 14. februarja 2012 (1) ustanovila strokovno skupino za potrebe v okviru politike po podatkih o kriminalu. Komisija predseduje skupini in se lahko z njo posvetuje glede katerega koli vprašanja v zvezi z merjenjem kriminalitete.
      Strokovna skupina ima naslednje naloge:

                  (a)

                  pomagati Komisiji, da pri izvajanju akcijskega načrta EU 2011–2015 o ocenjevanju kriminala in kazenskega pravosodja v Evropski uniji (2) vzpostavi sodelovanje med državami članicami in drugimi organizacijami in organi, povezanimi s tem področjem;

                  (b)

                  pomagati Komisiji opredeliti potrebe v okviru politike po kazalnikih in podatkih o kriminalu na ravni EU;

                  (c)

                  pomagati Komisiji pri razvoju skupnih kazalnikov;

                  (d)

                  svetovati Komisiji glede ustreznih raziskovalnih in razvojnih potreb ali rezultatov, ki jih je treba upoštevati pri dejavnostih za izvedbo navedenega načrta EU;

                  (e)

                  svetovati Komisiji glede sodelovanja s predstavniki zasebnega in akademskega sektorja ali drugih ustreznih sektorjev, da bi bili ustrezno znanje in izkušnje lahko vključeni v dejavnosti za izvedbo navedenega načrta EU;

                  (f)

                  vnesti izmenjavo izkušenj in dobre prakse na področje statistik o kriminalu in zlasti v razvoj skupnih kazalnikov in zbiranje primerljivih podatkov.

            Strokovno skupino bodo sestavljali nacionalni javni organi s področja notranjih zadev držav članic EU, držav kandidatk in držav EFTA; ustrezni organi, mreže in agencije EU; ustrezne mednarodne organizacije in nevladne organizacije; posamezni strokovnjaki, ki so imenovani za delovanje v svojem imenu, s strokovnim znanjem, pridobljenim po možnosti pri akademskih raziskavah.
      Komisija za zadnjenavedeno kategorijo objavi razpis za zbiranje prijav, da se izberejo člani strokovne skupine.
      V skladu s členom 4 navedenega sklepa skupino sestavlja največ 55 članov, izmed katerih jih bo 6 imenovanih za delovanje v svojem imenu.
      Od izbranih strokovnjakov se pričakuje, da imajo ali so imeli položaj v javni ali zasebni univerzi ali raziskovalnem centru v eni od držav članic EU. Komisija bo pri ocenjevanju vlog upoštevala naslednja merila:

                  (a)

                  dokazano usposobljenost, visoko raven strokovne uspešnosti in izkušnje (vsaj 8 let), tudi na evropski in/ali mednarodni ravni, na področju kriminologije, kazenskega pravosodja in/ali s tem povezanih področjih. Izkušnje na specifičnih področjih kriminalitete, kot so finančni kriminal, trgovina z ljudmi, korupcija, kibernetska kriminaliteta in viktimizacija, bodo prednost pri izbiri;

                  (b)

                  predhodno članstvo v ustreznih EU/mednarodnih skupinah ali odborih se bo štelo za prednost;

                  (c)

                  dokazano zmožnost opravljanja dela v angleščini;

                  (d)

                  uravnoteženost strokovne skupine glede zastopanosti kandidatov, spola in geografskega porekla (3);

                  (e)

                  potrebo po vzpostavitvi uravnoteženega strokovnega znanja na različnih področjih kriminalitete, vključno s področji finančnega kriminala, trgovine z ljudmi, korupcije, kibernetske kriminalitete in viktimizacije, ter strokovnega znanja z različnih vidikov, na primer glede opredelitev, kazalnikov, statistik, analiz in razlage;

                  (f)

                  zagotavljanje nadaljevanja dela strokovne skupine, ustanovljene s Sklepom Komisije iz avgusta 2006;

                  (g)

                  člani skupine morajo biti državljani države članice Evropske unije ali, če je primerno, države kandidatke ali potencialne države kandidatke ali države članice Evropskega združenja za prosto trgovino.

            Navedena dokazila bodo ocenjena na podlagi izpolnjenega življenjepisa in obrazca za prijavo.
      Prijave je mogoče predložiti samo z izpolnitvijo predloge prijavnega obrazca (Dodatek) in predloge življenjepisa (4). Kandidati morajo v svoji prijavi jasno navesti področje, na katerem imajo posebno strokovno znanje.
      Ustrezno podpisane prijave je treba poslati najpozneje v 20 delovnih dneh od datuma objave razpisa za zbiranje prijav v Uradnem listu Evropske unije po elektronski pošti ali po pošti na naslov:

                  Evropska komisija

                  Directorate-General Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-STATS-GROUP@ec.europa.eu

            Pri prijavah, poslanih po elektronski pošti, se za datum pošiljanja šteje datum elektronske pošte. Pri prijavah, poslanih po pošti, se za datum pošiljanja šteje poštni žig.
      Komisija izbere člane, ki delujejo v svojem imenu, za obdobje 5 let. Člani dajejo Komisiji neodvisna mnenja, brez zunanjih vplivov, in spoštujejo pogoje zaupnosti iz člena 5 Sklepa Komisije o ustanovitvi strokovne skupine. Delujejo neodvisno in v javnem interesu.
      Komisija bo članom povrnila potne stroške in plačala dnevnice v zvezi z dejavnostmi strokovne skupine v skladu z veljavnimi določbami Komisije in v mejah razpoložljivih proračunskih sredstev. Člani za opravljanje svojih nalog ne dobijo plačila.
      Imena strokovnjakov, imenovanih za delovanje v svojem imenu, se objavijo v registru strokovnih skupin Komisije in drugih podobnih subjektov (5) ter na spletišču GD za notranje zadeve.
      Osebni podatki bodo zbrani, obdelani in objavljeni v skladu z določbami Uredbe (ES) št. 45/2001 (6).
      Za nadaljnje informacije se lahko obrnete na gospo Athino KARVOUNARAKI, telefon +32 22999070, elektronski naslov: athina.karvounaraki@ec.europa.eu
      Informacije o rezultatih razpisa za zbiranje prijav bodo objavljene vsaj na spletišču GD za notranje zadeve in po potrebi v Uradnem listu Evropske unije.

         (1)  UL C 42, 15.2.2012, str. 2.

         (2)  Sporočilo Komisije Evropskemu parlamentu in Svetu se pripravlja.

         (3)  Sklep Komisije 2000/407/ES z dne 19. junija 2000 o uravnoteženi zastopanosti obeh spolov v odborih in strokovnih skupinah, ki jih ustanovi Komisija (UL L 154, 27.6.2000, str. 34).

         (4)  Vsi življenjepisi morajo biti predloženi v evropskem formatu: http://europass.cedefop.europa.eu/en/documents/curriculum-vitae/templates-instructions

         (5)  Člani, ki ne želijo, da bi bilo njihovo ime objavljeno, lahko zahtevajo izjemo. Zahteva za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

         (6)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

         Dodatek


title: Sklep (EU) 2017/343 Evropskega parlamenta in Sveta z dne 14. decembra 2016 o uporabi Solidarnostnega sklada Evropske unije za plačilo predplačil v okviru splošnega proračuna Unije za leto 2017

text:
               28.2.2017

               SL

               Uradni list Evropske unije

               L 50/55

         SKLEP (EU) 2017/343 EVROPSKEGA PARLAMENTA IN SVETA
   z dne 14. decembra 2016
   o uporabi Solidarnostnega sklada Evropske unije za plačilo predplačil v okviru splošnega proračuna Unije za leto 2017
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4a(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako izkaže svojo solidarnost s prebivalstvom območij, ki so jih prizadele naravne nesreče.

               (2)

               Sredstva Sklada ne smejo preseči najvišjega letnega zneska 500 000 000 EUR (cene iz leta 2011), kot je določeno v členu 10 Uredbe Sveta (EU, Euratom) št. 1311/2013 (3).

               (3)

               Člen 4a(4) Uredbe (ES) št. 2012/2002 določa, da se, kadar je to potrebno za zagotovitev pravočasne razpoložljivosti proračunskih sredstev, Sklad lahko uporabi v znesku do največ 50 000 000 EUR za plačilo predplačil in da se ustrezne odobritve vnesejo v splošni proračun Unije.

               (4)

               Da se zagotovi pravočasna razpoložljivost zadostnih proračunskih sredstev v splošnem proračunu Unije za leto 2017, bi bilo treba za plačilo predplačil uporabiti Sklad v višini 50 000 000 EUR.

               (5)

               Da bi čim bolj skrajšali čas, potreben za uporabo Sklada, bi se moral ta sklep uporabljati od 1. januarja 2017 –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2017 se uporabi Solidarnostni sklad Evropske unije, da se za plačilo predplačil zagotovi znesek v višini 50 000 000 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 1. januarja 2017.

      V Strasbourgu, 14. decembra 2016

            Za Evropski parlament

            Predsednik

         M. SCHULZ

            Za Svet

            Predsednik

         I. KORČOK

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: 2008/72/Euratom: Sklep Komisije z dne 22. novembra 2007 o sklenitvi sporazumov v obliki izmenjave pisem med Evropsko skupnostjo za atomsko energijo (Euratomom) in Švicarsko konfederacijo (Švico) o uporabi Sporazuma ITER, Sporazuma o privilegijih in imunitetah za ITER ter Sporazuma o širšem pristopu na ozemlju Švice in članstvu Švice v Evropskem skupnem podjetju za ITER in razvoj fuzijske energije

text:
               24.1.2008

               SL

               Uradni list Evropske unije

               L 20/11

         SKLEP KOMISIJE
   z dne 22. novembra 2007
   o sklenitvi sporazumov v obliki izmenjave pisem med Evropsko skupnostjo za atomsko energijo (Euratomom) in Švicarsko konfederacijo (Švico) o uporabi Sporazuma ITER, Sporazuma o privilegijih in imunitetah za ITER ter Sporazuma o širšem pristopu na ozemlju Švice in članstvu Švice v Evropskem skupnem podjetju za ITER in razvoj fuzijske energije
   (2008/72/Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti za atomsko energijo in zlasti tretjega odstavka člena 101,
   ob upoštevanju Odločbe Sveta 2006/976/Euratom (1) z dne 19. decembra 2006 o posebnem programu za izvajanje Sedmega okvirnega programa Evropske skupnosti za atomsko energijo za dejavnosti na področju jedrskih raziskav in usposabljanja,
   ob upoštevanju Sklepa Sveta z dne 25. septembra 2006 o sklenitvi Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER („Sporazum ITER“), Dogovora o začasni uporabi Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER in Sporazuma o privilegijih in imunitetah Mednarodne organizacije za fuzijsko energijo ITER za skupno izvajanje projekta ITER s strani Komisije („Sporazum o privilegijih in imunitetah za ITER“),
   ob upoštevanju Sklepa Sveta 2007/614/Euratom z dne 30. januarja 2007 (2) o sklenitvi Sporazuma med Evropsko skupnostjo za atomsko energijo in Vlado Japonske o skupnem izvajanju dejavnosti širšega pristopa na področju raziskav fuzijske energije s strani Komisije („Sporazum o širšem pristopu“),
   ob upoštevanju Odločbe Sveta 198/2007 z dne 27. marca 2007 (3) o ustanovitvi Evropskega skupnega podjetja za ITER in razvoj fuzijske energije („skupno podjetje“) ter dodelitvi prednosti le-temu („Odločba 198/2007 Euratom“),
   ob upoštevanju Sporazuma o sodelovanju med Evropsko skupnostjo za atomsko energijo in Švicarsko konfederacijo na področju nadzorovane termonuklearne fuzije in fizike plazme (4),
   ob upoštevanju naslednjega:

               (1)

               V skladu s Pogodbo Euratom ali ustreznim sporazumom se Sporazum ITER, Sporazum o privilegijih in imunitetah za ITER ter Sporazum o širšem pristopu uporabljajo tudi na ozemlju Švicarske konfederacije, ki sodeluje v programu Euratoma za fuzijo kot polno pridružena tretja država.

               (2)

               Odločba 198/2007 Euratom in statuti iz Odločbe („statuti“) predvidevajo članstvo tretjih držav v skupnem podjetju, ki so z Euratomom sklenile sporazum o sodelovanju na področju nadzorovane jedrske fuzije, ki povezuje njihove raziskovalne programe s programi Euratoma, in ki so izrazile željo, da postanejo članice skupnega podjetja.

               (3)

               V Prilogi I k statutom so že predvidene glasovalne pravice Švice v upravnem odboru skupnega podjetja, ki jih ima Švica kot njegova članica.

               (4)

               Švica, ki bistveno prispeva k programu Euratom na področju raziskav fuzije, je uradno izrazila svoj namen, da postane članica skupnega podjetja v začetnem obdobju trajanja Sedmega okvirnega programa Euratoma.

               (5)

               V interesu Skupnosti je, da se uradno dogovori s Švico o uporabi Sporazuma ITER, Sporazuma o privilegijih in imunitetah za ITER ter Sporazuma o širšem pristopu na ozemlju Švice in članstvu Švice v skupnem podjetju –

         SKLENILA:
   Člen 1
   1.   Sklenitev sporazuma v obliki izmenjave pisem med Evropsko skupnostjo za atomsko energijo in Švicarsko konfederacijo o uporabi Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER, Sporazuma o privilegijih in imunitetah Mednarodne organizacije za fuzijsko energijo ITER za skupno izvajanje projekta ITER ter Sporazuma med Euratomom in Vlado Japonske o skupnem izvajanju dejavnosti širšega pristopa na področju raziskav fuzijske energije na območju Švicarske konfederacije se v imenu Skupnosti odobri.
   2.   Besedilo sporazuma je priloženo temu sklepu kot Priloga I.
   Člen 2
   1.   Sklenitev sporazuma v obliki izmenjave pisem med Evropsko skupnostjo za atomsko energijo in Švicarsko konfederacijo o članstvu Švice v Evropskem skupnem podjetju za ITER in razvoj fuzijske energije se v imenu Skupnosti odobri.
   2.   Besedilo sporazuma je priloženo temu sklepu kot Priloga II.
   Člen 3
   Komisarja, ki je odgovoren za raziskave, ali osebo, ki jo komisar določi, se pooblasti za podpis ustreznih dopisov iz člena 1 in 2 v imenu Skupnosti.

      V Bruslju, 22. novembra 2007

            Za Komisijo

         Janez POTOČNIK

            Član Komisije

      (1)  UL L 400, 30.12.2006, str. 404, popravljena različica v UL L 54, 22.2.2007, str. 139.

      (2)  UL L 246, 21.9.2007, str. 32.

      (3)  UL L 90, 30.3.2007, str. 58.

      (4)  UL L 242, 4.9.1978, str. 2. Sporazum, kakor je bil spremenjen s Protokolom o spremembi Sporazuma o sodelovanju, UL L 116, 30.4.1982, str. 21.
   PRILOGA I

   SPORAZUM
   v obliki izmenjave pisem med Evropsko skupnostjo za atomsko energijo in Švicarsko konfederacijo o uporabi Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER, Sporazuma o privilegijih in imunitetah Mednarodne organizacije za fuzijsko energijo ITER za skupno izvajanje projekta ITER ter Sporazuma med Euratomom in Vlado Japonske o skupnem izvajanju dejavnosti širšega pristopa na področju raziskav fuzijske energije na ozemlju Švicarske konfederacije
   Spoštovani gospod komisar,
   obveščam Vas, da so švicarski organi seznanjeni z vsebino Sklepa Sveta EU (12731/06) z dne 25. septembra 2006 o sklenitvi Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER in Sklepa Sveta (5455/07) z dne 30. januarja 2007 o sklenitvi Sporazuma med Vlado Japonske in Evropsko skupnostjo za atomsko energijo (Euratom) o skupnem izvajanju dejavnosti širšega pristopa na področju raziskav fuzijske energije.
   Švicarska konfederacija („Švica“) se strinja z uporabo Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER (Sporazum ITER, Priloga I) ter Sporazuma med Euratomom in Vlado Japonske o skupnem izvajanju dejavnosti širšega pristopa na področju raziskav fuzijske energije (Sporazum o širšem pristopu, Priloga II) na svojem suverenem ozemlju, kot je opredeljeno v členu 21 Sporazuma ITER in členu 26 Sporazuma o širšem pristopu. Za Švico predstavlja uporaba teh sporazumov nadaljevanje obstoječih obveznosti na področju raziskav fuzije v skladu s členom 3.3 Sporazuma med Švico in Euratomom z dne 14. septembra 1978 o sodelovanju na področju nadzorovane jedrske fuzije in fizike plazme. Poleg tega predstavlja tudi izvajanje tesnega sodelovanja na področju znanstvenih in tehničnih raziskav, kot je navedeno v Sporazumu o sodelovanju v sedmih okvirnih programih Evropske skupnosti in Euratoma.
   Glede uporabe teh sporazumov v Švici sta se Euratom in Švica soglasno dogovorila za naslednje:

               (a)

               Švicarski državljani z vsemi državljanskimi pravicami so pod enakimi pogoji kot državljani držav članic EU upravičeni do tega, da

                           —

                           jih Euratom imenuje za predstavnike Sveta Mednarodne organizacije za fuzijsko energijo ITER (člen 6(1) Sporazuma ITER),

                           —

                           jih Svet Mednarodne organizacije za fuzijsko energijo ITER imenuje za višje uslužbence (člen 6(7)(d) Sporazuma ITER),

                           —

                           so med osebjem, ki jih Euratom začasno dodeli Mednarodni organizaciji za fuzijsko energijo ITER (člen 7(2) Sporazuma ITER),

                           —

                           jih Mednarodna organizacija za fuzijsko energijo ITER na podlagi imenovanja generalnega direktorja Mednarodne organizacije za fuzijsko energijo ITER neposredno zaposli (člena 7(2) in 4(b) Sporazuma ITER),

                           —

                           jih Euratom imenuje za predstavnike usmerjevalnega odbora za dejavnosti širšega pristopa in projektnih odborov za dejavnosti širšega pristopa (člena 3 in 5 Sporazuma o širšem pristopu),

                           —

                           jih usmerjevalni odbor imenuje za osebje sekretariata (člen 4 Sporazuma o širšem pristopu),

                           —

                           jih Euratom imenuje za dejavnosti širšega pristopa kot člane projektnih skupin ali kot vodje projekta (člen 6 Sporazuma o širšem pristopu).

               (b)

               V skladu s členom 12 Sporazuma ITER se Švica strinja, da velja zanjo Sporazum o privilegijih in imunitetah Mednarodne organizacije za fuzijsko energijo za skupno izvajanje projekta ITER (Sporazum o privilegijih in imunitetah ITER, Priloga III) v skladu s členom 24 Sporazuma o privilegijih in imunitetah ITER. Švica se tudi strinja, da veljajo za njeno ozemlje privilegiji in imunitete iz Sporazuma o širšem pristopu v skladu s členoma 13 in 14(5) Sporazuma o širšem pristopu.

         Priloge I do III so sestavni del tega dopisa.
   V primeru sprememb Sporazuma ITER, Sporazuma o širšem pristopu ali Sporazuma o privilegijih in imunitetah ITER, ki so navedeni v tej izmenjavi pisem, se bo Euratom posvetoval s švicarskimi organi. O kakršni koli spremembi, ki bi vplivala na obveznosti Švice, se je treba o tem z njo uradno dogovoriti, preden začne sprememba zanjo veljati.
   Ta dogovorjena širitev na Švico se začne uporabljati začasno na dan odgovora Komisije na to pismo. Uporaba izmenjave pisem ostaja začasna, dokler se švicarski parlament ne odloči o širitvi njene vsebine na Švico. Švica bo Euratom uradno obvestila o zaključku švicarskih notranjih postopkov odobritve. Izmenjava pisem bo začela veljati na datum, ko bo Euratom prejel to uradno obvestilo. Uporaba različnih sporazumov v Švici, ki so navedeni v tem dopisu, se konča, če Švica izstopi iz Evropskega skupnega podjetja za ITER in razvoj fuzijske energije.
   Euratom bo o tem dopisu o uporabi Sporazuma ITER in Sporazuma o širšem pristopu v Švici obvestil Mednarodno organizacijo za fuzijsko energijo ITER in Vlado Japonske.
   S spoštovanjem,

      Bernhard MARFURT

         Vodja švicarske delegacije

      PRILOGA I
      Sporazum o ustanovitvi Mednarodne organizacije za fuzijsko energijo ITER za skupno izvajanje projekta ITER

            (Besedilo Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER (1) ni priloženo)

      PRILOGA II
      Sporazum med Vlado Japonske in Evropsko skupnostjo za atomsko energijo o skupnem izvajanju dejavnosti širšega pristopa na področju raziskav fuzijske energije

            (Besedilo Sporazuma med Vlado Japonske in Evropsko skupnostjo za atomsko energijo o skupnem izvajanju dejavnosti širšega pristopa na področju raziskav fuzijske energije (2) ni priloženo)

      PRILOGA III
      Sporazum o privilegijih in imunitetah Mednarodne organizacije za fuzijsko energijo ITER za skupno izvajanje projekta ITER

            (Besedilo Sporazuma o privilegijih in imunitetah Mednarodne organizacije za fuzijsko energijo ITER za skupno izvajanje projekta ITER (3) ni priloženo)

   Spoštovani,
   sklicujem se na Vaš dopis z dne 5. novembra 2007, v katerem navajate:
   „Spoštovani gospod komisar,
   obveščam Vas, da so švicarski organi seznanjeni z vsebino Sklepa Sveta EU (12731/06) z dne 25. septembra 2006 o sklenitvi Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER in Sklepa Sveta (5455/07) z dne 30. januarja 2007 o sklenitvi Sporazuma med Vlado Japonske in Evropsko skupnostjo za atomsko energijo (Euratom) o skupnem izvajanju dejavnosti širšega pristopa na področju raziskav fuzijske energije.
   Švicarska konfederacija („Švica“) se strinja z uporabo Sporazuma o ustanovitvi Mednarodne organizacije za fuzijsko energijo ITER za skupno izvajanje projekta ITER (Sporazum ITER, Priloga I) ter Sporazuma med Euratomom in Vlado Japonske o skupnem izvajanju dejavnosti širšega pristopa na področju raziskav fuzijske energije (Sporazum o širšem pristopu, Priloga II) na svojem suverenem ozemlju, kot je opredeljeno v členu 21 Sporazuma ITER in členu 26 Sporazuma o širšem pristopu. Za Švico predstavlja uporaba teh sporazumov nadaljevanje obstoječih obveznosti na področju raziskav fuzije v skladu s členom 3.3 Sporazuma med Švico in Euratomom z dne 14. septembra 1978 o sodelovanju na področju nadzorovane jedrske fuzije in fizike plazme. Poleg tega predstavlja tudi izvajanje tesnega sodelovanja na področju znanstvenih in tehničnih raziskav, kot je navedeno v Sporazumu o sodelovanju v sedmih okvirnih programih Evropske skupnosti in Euratoma.
   Glede uporabe teh sporazumov v Švici sta se Euratom in Švica soglasno dogovorila za naslednje:

               (a)

               Švicarski državljani z vsemi državljanskimi pravicami so pod enakimi pogoji kot državljani držav članic EU upravičeni do tega, da

                           —

                           jih Euratom imenuje za predstavnike Sveta Mednarodne organizacije za fuzijsko energijo ITER (člen 6(1) Sporazuma ITER),

                           —

                           jih Svet Mednarodne organizacije za fuzijsko energijo ITER imenuje za višje uslužbence (člen 6(7)(d) Sporazuma ITER),

                           —

                           so med osebjem, ki jih Euratom začasno dodeli Mednarodni organizaciji za fuzijsko energijo ITER (člen 7(2) Sporazuma ITER),

                           —

                           jih Mednarodna organizacija za fuzijsko energijo ITER na podlagi imenovanja generalnega direktorja Mednarodne organizacije za fuzijsko energijo ITER neposredno zaposli (člena 7(2) in 4(b) Sporazuma ITER),

                           —

                           jih Euratom imenuje za predstavnike usmerjevalnega odbora za dejavnosti širšega pristopa in projektnih odborov za dejavnosti širšega pristopa (člena 3 in 5 Sporazuma o širšem pristopu),

                           —

                           jih usmerjevalni odbor imenuje za osebje sekretariata (člen 4 Sporazuma o širšem pristopu),

                           —

                           jih Euratom imenuje za dejavnosti širšega pristopa kot člane projektnih skupin ali kot vodje projekta (člen 6 Sporazuma o širšem pristopu).

               (b)

               V skladu s členom 12 Sporazuma ITER se Švica strinja, da velja zanjo Sporazum o privilegijih in imunitetah Mednarodne organizacije za fuzijsko energijo za skupno izvajanje projekta ITER (Sporazum o privilegijih in imunitetah ITER, Priloga III) v skladu s členom 24 Sporazuma o privilegijih in imunitetah ITER. Švica se tudi strinja, da veljajo za njeno ozemlje privilegiji in imunitete iz Sporazuma o širšem pristopu v skladu s členoma 13 in 14(5) Sporazuma o širšem pristopu.

         Priloge I do III so sestavni del tega dopisa.
   V primeru sprememb Sporazuma ITER, Sporazuma o širšem pristopu ali Sporazuma o privilegijih in imunitetah ITER, ki so navedeni v tej izmenjavi pisem, se bo Euratom posvetoval s švicarskimi organi. O kakršni koli spremembi, ki bi vplivala na obveznosti Švice, se je treba uradno dogovoriti, preden začne veljati za Švico.
   Ta dogovorjena širitev na Švico se začne uporabljati začasno na dan odgovora Komisije na to pismo. Uporaba izmenjave pisem ostaja začasna, dokler se švicarski parlament ne odloči o širitvi njene vsebine na Švico. Švica bo Euratom uradno obvestila o zaključku švicarskih notranjih postopkov odobritve. Izmenjava pisem bo začela veljati na datum, ko bo Euratom prejel to uradno obvestilo. Uporaba različnih sporazumov v Švici, ki so navedeni v tem dopisu, se konča, če Švica izstopi iz Evropskega skupnega podjetja za ITER in razvoj fuzijske energije.
   Euratom bo o tem dopisu o uporabi Sporazuma ITER in Sporazuma o širšem pristopu v Švici obvestil Mednarodno organizacijo za fuzijsko energijo ITER in Vlado Japonske.“
   Obveščam Vas, da se Evropska skupnost za atomsko energijo s tem dopisom strinja.
   S spoštovanjem,
   v imenu Evropske skupnosti za atomsko energijo

      Janez POTOČNIK

      (1)  UL L 358, 16.12.2006, str. 62.

      (2)  UL L 246, 21.9.2007, str. 34.

      (3)  UL L 358, 16.12.2006, str. 82.
   PRILOGA II

   SPORAZUM
   v obliki izmenjave pisem med Evropsko skupnostjo za atomsko energijo in Švicarsko konfederacijo o članstvu Švice v Evropskem skupnem podjetju za ITER in razvoj fuzijske energije
   Spoštovani gospod komisar,
   Švicarska konfederacija („Švica“) je 18. julija 2006 obvestila Komisijo o svojem interesu za Evropsko skupno podjetje za ITER in razvoj fuzijske energije.
   Obveščam Vas, da so švicarski organi seznanjeni z vsebino Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije („skupno podjetje“). Švica se zaveda možnosti, da lahko tretje države postanejo članice skupnega podjetja pod pogojem, da so z Euratomom sklenile sporazum o sodelovanju z Euratomom na področju nadzorovane nuklearne fuzije, ki povezuje njihove raziskovalne programe s programi Euratoma.
   V skladu s členom 2(c) zgoraj navedene odločbe Sveta izjavljam v imenu Švice, da je Švica pripravljena postati članica skupnega podjetja. To članstvo bo pripomoglo k nadaljnjem sodelovanju med Euratomom in Švico ter bo predstavljalo nadaljevanje obstoječih obveznosti za fuzijske raziskave v skladu s členom 3.3 Sporazuma med Euratomom in Švico z dne 14. septembra 1978 o sodelovanju na področju nadzorovane jedrske fuzije in fizike plazme. Poleg tega bo to članstvo pomenilo tudi izvajanje intenzivnega sodelovanja na področju znanstvenega in tehničnega raziskovanja, kot je navedeno v Sporazumu o sodelovanju v sedmih okvirnih programih Evropske skupnosti in Euratoma.
   Glede na pripravljenost Švice, da postane članica skupnega podjetja, Vas prosim, da potrdite, ali se strinjate z naslednjo obrazložitvijo Komisije, ki zastopa Euratom:

      Ne glede na člen 12(2)(a) in člen 82(3)(a) Uredbe Sveta (EGS, Euratom, ESPJ) št. 259/68 z dne 29. februarja 1968 o kadrovskih predpisih za uradnike in pogojih za zaposlitev drugih uslužbencev Evropskih skupnosti ter v skladu s členom 10 iz statutov skupnega podjetja, ki so priloženi Odločbi Sveta o ustanovitvi skupnega podjetja, in z izvedbenimi določbami za uporabo kadrovskih predpisov skupnega podjetja lahko direktor skupnega podjetja švicarske državljane z vsemi državljanskimi pravicami imenuje za osebje skupnega podjetja.

   Poleg tega potrjujem, da bo Švica kot članica skupnega podjetja ravnala v skladu z zgoraj navedeno odločbo Sveta o ustanovitvi skupnega podjetja in nudenju ugodnosti, zlasti:

               (a)

               v skladu s členom 7 zgoraj navedene odločbe Sveta uporabi Švica Protokol o privilegijih in imunitetah Evropskih skupnosti do skupnega podjetja, njegovega direktorja in osebja tako, kot je to določeno v izmenjavi pisem (Priloga I);

               (b)

               Švica je deležna vseh ugodnosti iz Priloge III k Pogodbi Euratom (Priloga II) glede skupnega podjetja v obsegu njegovih uradnih dejavnosti;

               (c)

               Švica sprejema razdelitev volilnih pravic članov upravnega odbora in letnega prispevka v obliki članarine skupnemu podjetju v skladu s prilogama I in II k statutom, ki so priloženi zgoraj navedeni odločbi Sveta;

               (d)

               Švica sprejema finančni nadzor glede svojega sodelovanja pri dejavnostih skupnega podjetja, kakor je določeno v zgoraj navedeni odločbi Sveta, ki je priložena tej izmenjavi pisem (Priloga III).

         Priloge I, II in III so sestavni del tega dopisa.
   V primeru sprememb določb statutov se bo Euratom v skladu s členom 6.5 in členom 21 statutov, ki so priloženi zgoraj navedeni odločbi Sveta, posvetoval s švicarskimi organi. Švica poudarja, da se je treba v primeru kakršne koli spremembe, ki bi vplivala na obveznosti Švice, o tem z njo uradno dogovoriti, preden začne sprememba zanjo veljati.
   Če je to za Komisijo sprejemljivo, predlagam, da to pismo, skupaj z odgovorom Komisije, predstavlja sporazum med Švico in Euratomom, ki se bo začel začasno uporabljati na datum odgovora Komisije na ta dopis. Uporaba tega sporazuma ostaja začasna, dokler švicarski parlament ne odloči o članstvu Švice v skupnem podjetju. Švica bo Euratom uradno obvestila o zaključku švicarskih notranjih postopkov odobritve. Izmenjava dopisov bo začela veljati na datum, ko bo Euratom prejel to uradno obvestilo. Ta sporazum se sprejme za obdobje trajanja Sedmega okvirnega programa Euratoma, tj. od leta 2007 do leta 2011. Molče se podaljša za obdobje trajanja naslednjih okvirnih programov Euratoma, dokler ena od strani ne prekliče sporazuma najmanj eno leto pred koncem veljavnega okvirnega programa Euratoma.
   S spoštovanjem,

      Bernhard MARFURT

         Vodja švicarske delegacije

      PRILOGA I
      Protokol o privilegijih in imunitetah Evropskih skupnosti

            (Besedilo Protokola o privilegijih in imunitetah Evropskih skupnosti (1) ni priloženo)

      Dodatek
      Pravila o uporabi Protokola o privilegijih in imunitetah Evropskih skupnosti v Švici
      1.   Razširitev uporabe na Švico
      Vsako sklicevanje na države članice v Protokolu o privilegijih in imunitetah Evropskih skupnosti (v nadaljevanju „protokol“) vključuje tudi Švico, razen če naslednja določila ne navajajo drugače.
      2.   Izvzetje Evropskega skupnega podjetja za ITER iz posredne obdavčitve (vključno z DDV)
      Blago in storitve, izvoženi iz Švice, niso zavezani švicarskemu davku na dodano vrednost (DDV). V primeru blaga in storitev, dobavljenih Evropskemu skupnemu podjetju za ITER v Švici za njegovo uradno rabo, se DDV vrne v skladu z drugim odstavkom člena 3 protokola. Oprostitev plačila DDV se dodeli, če znaša dejanska nakupna cena blaga in storitev na računu ali podobnem dokumentu najmanj 100 švicarskih frankov (skupaj z davkom).
      Vračilo DDV se izvede po predložitvi švicarskih obrazcev, predvidenih za ta namen, Glavnemu oddelku za DDV Zvezne davčne uprave. Zahtevki se načeloma obravnavajo v treh mesecih po vložitvi zahtevka za vračilo in potrebnih dokazil.
      3.   Postopki uporabe pravil za osebje Evropskega skupnega podjetja za ITER
      Kar zadeva drugi odstavek člena 13 protokola, Švica po načelih svojega notranjega prava in v smislu člena 2 Uredbe Sveta (Euratom, ESPJ, EGS) št. 549/69 z dne 25. marca 1969 (UL L 74, 27.3.1969, str. 1) oprosti uradnike in druge uslužbence Evropskega skupnega podjetja za ITER od plačila zveznih, kantonskih in občinskih davkov na plačo in ostale prihodke, ki so jih ti prejeli od Skupnosti in ki so zavezani notranjemu davku v njeno korist.
      Za uporabo člena 14 protokola Švica ne velja za državo članico v smislu zgoraj navedene točke 1.
      Uradniki in drugi uslužbenci Evropskega skupnega podjetja za ITER ter njihovi družinski člani, ki so vključeni v sistem socialnega zavarovanja za uradnike in druge uslužbence Skupnosti, niso vezani na švicarski sistem socialnega zavarovanja.
      Za vsa vprašanja o odnosih med Evropskim skupnim podjetjem za ITER ali Komisijo in njunim osebjem v zvezi z uporabo Uredbe Sveta (EGS, Euratom, ESPJ) št. 259/68 z dne 29. februarja 1968 (UL L 56, 4.3.1968, str. 1) in drugimi pravnimi določbami Skupnosti, ki opredeljujejo pogoje dela, je pristojno Sodišče Evropskih skupnosti.

      PRILOGA II
      Priloga III k Pogodbi Euratom o nudenju ugodnosti skupnemu podjetju „Fuzija za energijo“

            (Besedilo Priloge III k Pogodbi Euratom ni priloženo)

      PRILOGA III
      Finančni nadzor za švicarske udeležence v dejavnostih Evropskega skupnega podjetja za ITER in razvoj fuzijske energije
      Člen 1
      Neposredna komunikacija
      Skupno podjetje in Komisija neposredno komunicirata z vsemi osebami in pravnimi subjekti s sedežem v Švici, ki sodelujejo v dejavnostih skupnega podjetja kot pogodbeniki, udeleženci programov skupnega podjetja, prejemniki plačil iz proračuna skupnega podjetja ali Skupnosti ali kot podizvajalci. Te osebe lahko Komisiji in skupnemu podjetju neposredno pošljejo vse ustrezne informacije in dokumentacijo, ki jo morajo sporočiti na podlagi predpisov, na katere se nanaša ta sporazum, in sklenjenih pogodb ali sporazumov ter sklepov, sprejetih v njihovih okvirih.
      Člen 2
      Revizije
      1.   V skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, 16.9.2002, str. 1), kakor je bila spremenjena z Uredbo Sveta št. 1995/2006 z dne 13. decembra 2006 (UL L 390, 30.12.2006, str. 1), finančno uredbo, sprejeto v upravnem odboru skupnega podjetja, in z Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 (UL L 357, 31.12.2002, str. 1), kakor je bila nazadnje spremenjena z Uredbo (ES, Euratom) št. 478/2007 z dne 23. aprila 2007 (UL L 111, 28.4.2007, str. 13), ter z drugimi predpisi, na katere se nanaša ta sporazum, lahko pogodbe ali sporazumi ter sklepi, sprejeti z upravičenci v Švici, predvidijo možnost znanstvenih, finančnih, tehnoloških ali drugih revizij, ki jih pri njih ali pri njihovih podizvajalcih lahko kadar koli opravijo uradniki skupnega podjetja ali Komisije ali druge pooblaščene osebe skupnega podjetja ali Komisije.
      2.   Uradniki skupnega podjetja ali Komisije ter njune pooblaščene osebe imajo ustrezen dostop do lokacij, del in dokumentov ter do vseh potrebnih informacij, tudi v elektronski obliki, ki jih potrebujejo, da lahko opravijo te revizije. Ta pravica dostopa je izrecno navedena v sklenjenih pogodbah ali sporazumih za izvajanje predpisov, na katere se nanaša ta sporazum.
      3.   Računsko sodišče Evropskih skupnosti ima enake pravice kot Komisija.
      4.   Revizije se lahko opravijo v petih letih po izteku veljavnosti tega sporazuma ali v skladu s pogoji, določenimi v sklenjenih pogodbah ali sporazumih in sprejetih sklepih.
      5.   Švicarska zvezna finančna inšpekcija je vnaprej obveščena o revizijah, opravljenih na švicarskem ozemlju. To obvestilo ni pravni pogoj za izvedbo teh revizij.
      Člen 3
      Kontrole na kraju samem
      1.   V skladu s tem sporazumom je Komisija (OLAF) pooblaščena za izvajanje kontrol in inšpekcijskih pregledov na kraju samem na švicarskem ozemlju v skladu s pogoji iz Uredbe Sveta (Euratom, ES) št. 2185/96 z dne 11. novembra 1996.
      2.   Kontrole in inšpekcijske preglede na kraju samem pripravlja in izvaja Komisija v tesnem sodelovanju s Švicarsko zvezno finančno inšpekcijo ali drugimi pristojnimi švicarskimi organi, ki jih določi Zvezna finančna inšpekcija in ki so pravočasno obveščeni o predmetu, namenu ter pravni podlagi kontrol in inšpekcijskih pregledov, tako da lahko zagotovijo vso potrebno pomoč. V ta namen lahko uradniki švicarskih pristojnih organov sodelujejo pri kontrolah in inšpekcijskih pregledih na kraju samem.
      3.   Če to želijo švicarski organi, lahko kontrole in inšpekcijske preglede izvajajo skupno s Komisijo.
      4.   Če udeleženci programa nasprotujejo kontroli ali inšpekcijskemu pregledu na kraju samem, švicarski organi v skladu z nacionalnimi predpisi zagotovijo inšpektorjem Komisije vso potrebno pomoč, da lahko ti opravijo svojo kontrolo ali inšpekcijski pregled na kraju samem.
      5.   Komisija Švicarsko zvezno finančno inšpekcijo v najkrajšem možnem roku obvesti o vsakem dejstvu ali sumu v zvezi z nepravilnostjo, ki jo je odkrila med izvajanjem kontrole ali inšpekcijskega pregleda na kraju samem. Komisija mora zgoraj navedene organe v vsakem primeru obvestiti o izsledkih kontrol in inšpekcijskih pregledov.
      Člen 4
      Obveščanje in posvetovanje
      1.   Za ustrezno izvajanje te priloge se pristojni švicarski organi in organi Skupnosti redno obveščajo in na zahtevo ene od pogodbenic tudi posvetujejo.
      2.   Pristojni švicarski organi takoj obvestijo skupno podjetje in Komisijo, če opazijo kakršno koli dejstvo ali sum v zvezi z nepravilnostjo v zvezi s sklepanjem in izvajanjem pogodb ali sporazumov, sprejetih pri uporabi predpisov, na katere se nanaša ta sporazum.
      Člen 5
      Zaupnost
      Vse sporočene ali pridobljene informacije v zvezi s to prilogo v kakršni koli obliki so poslovna skrivnost in morajo biti varovane tako, kot za podobne informacije to določajo švicarsko pravo in ustrezni predpisi Skupnosti. Ti podatki se ne smejo sporočati drugim osebam razen tistim, ki jih morajo poznati zaradi svoje funkcije v institucijah Skupnosti, državah članicah ali Švici, in se ne smejo uporabljati v drug namen kot za zagotavljanje učinkovitega varovanja finančnih interesov pogodbenic.
      Člen 6
      Upravni ukrepi in sankcije
      Brez poseganja v izvajanje švicarskega kazenskega prava lahko skupno podjetje ali Komisija predpišeta upravne ukrepe in sankcije v skladu z Uredbo Sveta (ES, Euratom) št. 1605/2002 z dne 25. junija 2002, Uredbo Komisije (ES, Euratom) št. 2342/2002 z dne 23. decembra 2002 in Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti.
      Člen 7
      Izterjava in izvršba
      Odločitve skupnega podjetja ali Komisije, ki se sprejmejo na področju uporabe tega sporazuma in ki nalagajo finančne obveznosti drugim subjektom kakor državam, se izvršujejo v Švici.
      Nalog za izvršbo izdajo pristojni organi, ki jih imenuje švicarska vlada, in o tem obvestijo skupno podjetje ali Komisijo, pri čemer ni potrebna nobena druga nadzorna formalnost razen overitve verodostojnosti akta. Izvršba poteka v skladu s predpisi švicarskega postopkovnega prava. Zakonitost odločitve o izvršbi nadzira Sodišče Evropskih skupnosti.
      Sodbe Sodišča Evropskih skupnosti na podlagi arbitražne klavzule se izvršujejo pod istimi pogoji.

   Spoštovani,
   potrjujem prejem Vašega dopisa z dne 5. novembra 2007, ki se glasi:
   „Spoštovani gospod komisar,
   Švicarska konfederacija (‚Švica‘) je 18. julija 2006 obvestila Komisijo o svojem interesu za Evropsko skupno podjetje za ITER in razvoj fuzijske energije.
   Obveščam Vas, da so švicarski organi seznanjeni z vsebino Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije (‚skupno podjetje‘). Švica se zaveda možnosti, da lahko tretje države postanejo članice skupnega podjetja pod pogojem, da so z Euratomom sklenile sporazum o sodelovanju z Euratomom na področju nadzorovane nuklearne fuzije, ki povezuje njihove raziskovalne programe s programi Euratoma.
   V skladu s členom 2(c) zgoraj navedene odločbe Sveta izjavljam v imenu Švice, da je Švica pripravljena postati članica skupnega podjetja. To članstvo bo pripomoglo k nadaljnjem sodelovanju med Euratomom in Švico ter bo predstavljalo nadaljevanje obstoječih obveznosti za fuzijske raziskave v skladu s členom 3.3 Sporazuma med Euratomom in Švico z dne 14. septembra 1978 o sodelovanju na področju nadzorovane jedrske fuzije in fizike plazme. Poleg tega bo to članstvo pomenilo tudi izvajanje intenzivnega sodelovanja na področju znanstvenega in tehničnega raziskovanja, kot je navedeno v Sporazumu o sodelovanju v sedmih okvirnih programih Evropske skupnosti in Euratoma.
   Glede na pripravljenost Švice, da postane članica skupnega podjetja, Vas prosim, da potrdite, ali se strinjate z naslednjo obrazložitvijo Komisije, ki zastopa Euratom:

      Ne glede na člen 12(2)(a) in člen 82(3)(a) Uredbe Sveta (EGS, Euratom, ESPJ) št. 259/68 z dne 29. februarja 1968 o kadrovskih predpisih za uradnike in pogojih za zaposlitev drugih uslužbencev Evropskih skupnosti ter v skladu s členom 10 iz statutov skupnega podjetja, ki so priloženi Odločbi Sveta o ustanovitvi skupnega podjetja, in z izvedbenimi določbami za uporabo kadrovskih predpisov skupnega podjetja lahko direktor skupnega podjetja švicarske državljane z vsemi državljanskimi pravicami imenuje za osebje skupnega podjetja.

   Poleg tega potrjujem, da bo Švica kot članica skupnega podjetja ravnala v skladu z zgoraj navedeno odločbo Sveta o ustanovitvi skupnega podjetja in nudenju ugodnosti, zlasti:

               (a)

               v skladu s členom 7 zgoraj navedene odločbe Sveta uporabi Švica Protokol o privilegijih in imunitetah Evropskih skupnosti do skupnega podjetja, njegovega direktorja in osebja tako, kot je to določeno v izmenjavi pisem (Priloga I);

               (b)

               Švica je deležna vseh ugodnosti iz Priloge III k Pogodbi Euratom (Priloga II) glede skupnega podjetja v obsegu njegovih uradnih dejavnosti;

               (c)

               Švica sprejema razdelitev volilnih pravic članov upravnega odbora in letnega prispevka v obliki članarine skupnemu podjetju v skladu s prilogama I in II k statutom, ki so priloženi zgoraj navedeni odločbi Sveta;

               (d)

               Švica sprejema finančni nadzor glede svojega sodelovanja pri dejavnostih skupnega podjetja, kakor je določeno v zgoraj navedeni odločbi Sveta, ki je priložena tej izmenjavi pisem (Priloga III).

         Priloge I, II in III so sestavni del tega dopisa.
   V primeru sprememb določb statutov se bo Euratom v skladu s členom 6.5 in členom 21 statutov, ki so priloženi zgoraj navedeni odločbi Sveta, posvetoval s švicarskimi organi. Švica poudarja, da se je treba v primeru kakršne koli spremembe, ki bi vplivala na obveznosti Švice, o tem z njo uradno dogovoriti, preden začne sprememba zanjo veljati.
   Če je to za Komisijo sprejemljivo, predlagam, da to pismo, skupaj z odgovorom Komisije, predstavlja sporazum med Švico in Euratomom, ki se bo začel začasno uporabljati na datum odgovora Komisije na ta dopis. Uporaba tega sporazuma ostaja začasna, dokler švicarski parlament ne odloči o članstvu Švice v skupnem podjetju. Švica bo Euratom uradno obvestila o zaključku švicarskih notranjih postopkov odobritve. Izmenjava dopisov bo začela veljati na datum, ko bo Euratom prejel to uradno obvestilo. Ta sporazum se sprejme za obdobje trajanja Sedmega okvirnega programa Euratoma, tj. od leta 2007 do leta 2011. Molče se podaljša za obdobje trajanja naslednjih okvirnih programov Euratoma, dokler ena od strani ne prekliče sporazuma najmanj eno leto pred koncem veljavnega okvirnega programa Euratoma.“
   Obveščam Vas, da se Euratom strinja z zgoraj navedeno razlago kadrovskih predpisov in vsebino tega pisma, ter potrjujem, da lahko Švica postane članica skupnega podjetja na datum tega dopisa.
   S spoštovanjem,
   v imenu Evropske skupnosti za atomsko energijo

      Janez POTOČNIK

      (1)  UL C 321 E, 29.12.2006, str. 318.


title: 2011/571/EU: Sklep Evropskega parlamenta z dne 10. maja 2011 o zaključku poslovnih knjig Agencije Skupnosti za nadzor ribištva za proračunsko leto 2009

text:
               27.9.2011

               SL

               Uradni list Evropske unije

               L 250/139

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Agencije Skupnosti za nadzor ribištva za proračunsko leto 2009
   (2011/571/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije Skupnosti za nadzor ribištva za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Agencije Skupnosti za nadzor ribištva za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva (3), zlasti člena 36 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za ribištvo (A7-0118/2011),

               1.

               odobri zaključek računovodskih izkazov Agencije Skupnosti za nadzor ribištva za proračunsko leto 2009;

               2.

               naroči svojemu predsedniku, naj ta sklep posreduje izvršnemu direktorju Agencije Skupnosti za nadzor ribištva, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 1.

      (2)  UL L 248, 16.9.2002, str. 1.

      (3)  UL L 128, 21.5.2005, str. 1.

      (4)  UL L 357, 31.12.2002, str. 72.


title: 2011/658/: Sklep Evropskega parlamenta in Sveta z dne 27. septembra 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/000 TA 2011 – tehnična pomoč na pobudo Komisije)

text:
               7.10.2011

               SL

               Uradni list Evropske unije

               L 263/15

         SKLEP EVROPSKEGA PARLAMENTA IN SVETA
   z dne 27. septembra 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/000 TA 2011 – tehnična pomoč na pobudo Komisije)
   (2011/658/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 8(2) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene od 1. maja 2009 dalje, razširjeno, da bi vključili podporo delavcem, ki so postali presežni zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo ESPG do letne zgornje meje v višini 500 milijonov EUR.

               (4)

               Uredba (ES) št. 1927/2006 določa, da se vsako leto na pobudo Komisije lahko da na voljo 0,35 % letnega zneska ESPG; Komisija zato predlaga uporabo zneska 610 000 EUR.

               (5)

               Zato bi bilo treba uporabiti ESPG, da se zagotovi tehnična pomoč na pobudo Komisije –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 610 000 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 27. septembra 2011

            Za Evropski parlament

            Predsednik

         J. BUZEK

            Za Svet

            Predsednik

         M. DOWGIELEWICZ

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta z dne 18. februarja 2003 o sklenitvi Sporazuma v obliki izmenjave pisem med Združenim kraljestvom Velike Britanije in Severne Irske v imenu otoka Man in Evropsko skupnostjo o razširitvi pravnega varstva podatkovnih baz, predvidenega v poglavju III Direktive 96/9/ES, na otok Man

text:
Pomembno pravno obvestilo

|

32003D0239

Uradni list L 089 , 05/04/2003 str. 0011 - 0015

		Sklep Svetaz dne 18. februarja 2003o sklenitvi Sporazuma v obliki izmenjave pisem med Združenim kraljestvom Velike Britanije in Severne Irske v imenu otoka Man in Evropsko skupnostjo o razširitvi pravnega varstva podatkovnih baz, predvidenega v poglavju III Direktive 96/9/ES, na otok Man(2003/239/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Direktive 96/9/ES Evropskega parlamenta in Sveta z dne 11. marca 1996 o pravnem varstvu podatkovnih baz [1], zlasti člena 11(3) Direktive,ob upoštevanju predloga Komisije [2],ob upoštevanju naslednjega:(1) Pravica, predvidena v členu 7 Direktive 96/9/ES, velja za podatkovne baze, katerih izdelovalci ali imetniki pravice izpolnjujejo pogoje za varstvo iz člena 11(1) in (2) navedene direktive.(2) Zakonodaja otoka Man o varstvu podatkovnih baz je skladna z določbami Direktive 96/9/ES in varuje podatkovne baze na ravni, ki je enaka ravni varstva iz poglavja III navedene direktive. Otok Man namerava področje uporabe te zakonodaje razširiti na državljane držav članic Evropske unije, fizične osebe, ki imajo svoje običajno prebivališče na ozemlju države članice, in družbe ali podjetja, ki so bila ustanovljena v skladu z zakoni ene od držav članic in imajo svoj registrirani sedež, osrednjo upravo ali glavno poslovno enoto v državi članici.(3) Zakonodaja otoka Man zato izpolnjuje pogoje za razširitev varstva, predvidenega v poglavju III Direktive 96/9/ES. Vendar trajanje tega razširjenega varstva ne sme presegati trajanja varstva v skladu s členom 10 Direktive 96/9/ES.(4) Sporazum v obliki izmenjave pisem o razširitvi varstva, predvidenega v poglavju III Direktive 96/9/ES, na otok Man, je zato treba odobriti –SKLENIL:Člen 1Sporazum v obliki izmenjave pisem med Združenim kraljestvom Velike Britanije in Severne Irske v imenu otoka Man in Evropsko skupnostjo o razširitvi pravnega varstva podatkovnih baz, predvidenega v poglavju III Direktive 96/9/ES, na otok Man, se odobri v imenu Skupnosti.Besedilo sporazuma v obliki izmenjave pisem je navedeno v Prilogi.Člen 2Predsednik Sveta je s tem pooblaščen, da imenuje osebo, pooblaščeno za podpis pisma Združenemu kraljestvu Velike Britanije in Severne Irske, da izrazi privolitev Skupnosti, da sprejme svoje obveze.V Bruslju, 18. februarja 2003Za SvetPredsednikN. Christodoulakis[1] UL L 77, 27.3.1996, str. 20.[2] UL C 331 E, 31.12.2002, str. 313.--------------------------------------------------


title: Sklep Komisije z dne 19. avgusta 2013 o priznanju danske organizacije NEPCon, Danska, kot nadzorne organizacije v skladu z Uredbo (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode

text:
               8.4.2014

               SL

               Uradni list Evropske unije

               C 103/7

         SKLEP KOMISIJE
   z dne 19. avgusta 2013
   o priznanju danske organizacije NEPCon, Danska, kot nadzorne organizacije v skladu z Uredbo (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode
   (2014/C 103/05)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (1) ter zlasti člena 8(3) Uredbe,
   ob upoštevanju naslednjega:

               (1)

               Evropska komisija je 22. marca 2012 prejela prošnjo za priznanje danske organizacije NEPCon z izjavo, da namerava delovati kot nadzorna organizacija v vseh državah članicah, razen v Italiji.

               (2)

               Evropska komisija je potrdila prejem prošnje 22. marca 2012.

               (3)

               V skladu s členom 2(5) Delegirane uredbe Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (2), je Evropska komisija 31. oktobra 2012 z namenom posvetovanja prošnjo poslala zadevnim državam članicam. V zakonitem roku enega meseca je prejela pripombe Nemčije, Francije, Švedske in Nizozemske.

               (4)

               V skladu s členom 3 Uredbe (EU) št. 363/2012 je Komisija v elektronskem sporočilu z dne 28. januarja 2013 od prosilca zahtevala dodatne informacije.

               (5)

               Prosilec je 7. februarja 2013 predložil zahtevane dodatne informacije in spremenjeno prošnjo.

               (6)

               Sestanek usmerjevalne skupine Komisije, ki je bila ustanovljena posebej za ocenjevanje prošenj za priznanje nadzornih organizacij, je potekal 14. marca 2013 v Bruslju, kjer je prosilec osebno predložil svojo vlogo.

               (7)

               V skladu s členom 3 Uredbe (EU) št. 363/2012 je Komisija v elektronskem sporočilu z dne 26. marca 2013 od prosilca zahtevala dodatne informacije in pojasnila.

               (8)

               Prosilec je 29. aprila 2013 predložil zahtevane dodatne informacije in pojasnila ter ustrezno spremenil prošnjo.

               (9)

               Na podlagi dokumentov, ki jih je predložil prosilec, je usmerjevalna skupina 20. junija 2013 ugotovila, da prošnja izpolnjuje zahteve iz člena 8(2) Uredbe (EU) št. 995/2010 in da Komisija prosilca lahko prizna kot nadzorno organizacijo.

               (10)

               Evropska komisija je na podlagi vseh predloženih dokumentarnih dokazil ocenila, ali prosilec izpolnjuje zahteve iz člena 8(2) Uredbe (EU) št. 995/2010, ter ugotovila, da NEPCon, Guldsmedgade 34, 1, 8000 Århus C, Danska, izpolnjuje zahteve iz člena 8(2) Uredbe (EU) št. 995/2010 –

         SPREJELA NASLEDNJI SKLEP:
   Člen 1
   NEPCon, Guldsmedgade 34, 1, 8000 Århus C, Danska, se prizna kot nadzorna organizacija v skladu s členom 8(3) Uredbe (EU) št. 995/2010.
   Člen 2
   Generalni direktor Generalnega direktorata za okolje mora zagotoviti, da so prosilec in pristojni organi v vseh državah članicah obveščeni o tem sklepu in da se ta nemudoma objavi na spletišču Komisije.

      V Bruslju, 19. avgusta 2013

            Za Komisijo

         Janez POTOČNIK

            Član Komisije

      (1)  UL L 295, 12.11.2010, str. 23.

      (2)  UL L 115, 27.4.2012, str. 12.


title: Sklep Komisije z dne 22. oktobra 2014 o imenovanju člana Evropske posvetovalne skupine za potrošnike za Belgijo in nadomestnega člana Evropske posvetovalne skupine za potrošnike za Združeno kraljestvo

text:
               28.10.2014

               SL

               Uradni list Evropske unije

               C 381/4

         SKLEP KOMISIJE
   z dne 22. oktobra 2014
   o imenovanju člana Evropske posvetovalne skupine za potrošnike za Belgijo in nadomestnega člana Evropske posvetovalne skupine za potrošnike za Združeno kraljestvo
   2014/C 381/05
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije 2009/705/ES z dne 14. septembra 2009 o ustanovitvi Evropske posvetovalne skupine za potrošnike (1) in zlasti členov 4 in 5 Sklepa,
   ob upoštevanju naslednjega:

               (1)

               Člani in njihovi namestniki so bili imenovani s Sklepom Komisije z dne 18. julija 2013 za obdobje treh let.

               (2)

               Člana ali namestnika se za preostanek triletnega obdobja po potrebi zamenja v skladu s postopkom iz člena 4. Ne glede na člen 4(2) nacionalni organi predlagajo dva nova kandidata, če je treba zamenjati le enega člana ali namestnika, ki predstavlja nacionalne potrošniške organizacije, Komisija pa enega od njiju imenuje v skladu s členom 4(3).

               (3)

               Za preostanek triletnega mandata je treba na podlagi predlogov belgijskih in britanskih nacionalnih organov imenovati polnopravnega člana, ki bo zastopal belgijske potrošniške organizacije, in nadomestnega člana, ki bo zastopal britanske potrošniške organizacije –

         SPREJELA NASLEDNJI SKLEP:
   Edini člen
   Naslednji osebi se imenujeta za člana oz. nadomestnega člana Evropske posvetovalne skupine za potrošnike za preostanek mandata sedanjega člana oz. nadomestnega člana:

               Član Evropske posvetovalne skupine za potrošnike za Belgijo

               Nadomestni član Evropske posvetovalne skupine za potrošnike za Združeno kraljestvo

               Joost VANDENBROUCKE

               Aodhan O’DONNELL

      V Bruslju, 22. oktobra 2014

            Za Komisijo

            V imenu predsednika

         Paola TESTORI COGGI

            Generalna direktorica za zdravje in potrošnike

      (1)  UL L 244, 16.9.2009, str. 21.